แบโผดวลชื่อนายกฯ
มาตามนัด โดยพร้อมเพรียง,กระแสบีบ บิ๊กตู่ พล.อ.ประยุทธ์ จันทร์โอชา สละเก้าอี้นายกรัฐมนตรีและหัวหน้า คสช. ไล่หลังมาทันทีภายหลังการประกาศพระราชกฤษฎีกาเลือกตั้ง และกำหนดฤกษ์กาบัตรลงคะแนนในวันที่ 24 มี.ค.2562,พรรคใหญ่ พรรคเล็กประสานเสียงกดดัน ลุงตู่ โชว์สปิริตไขก๊อก ข้ามช็อตในคิวที่ 4 กุมารค่ายพลังประชารัฐยังไม่ได้ยื่นใบลาออกจากตำแหน่งรัฐมนตรี,ดักคอกันล่วงหน้าในซีนที่รู้ๆกันอยู่ ลุงตู่ เตรียมสลัดยูนิฟอร์มกรรมการกลายมาเป็นผู้เล่นตีตั๋วไปต่อในสนามการเมืองแน่,ตามสัญญาณจาก นายอุตตม สาวนายน หัวหน้าพรรคพลังประชารัฐ จะประกาศความชัดเจนรายชื่อแคนดิเดตนายกรัฐมนตรีในนามพรรคในสัปดาห์หน้า ตบมุกหยอดท้ายจะมีเสียงเฮคนทั้งประเทศตามมา,ออกตัวโปรโมตดังๆถึงขนาดนี้ คงเดากันไม่ยาก ถึงอย่างไรชื่อ พล.อ.ประยุทธ์ติดโผเบอร์หนึ่งบัญชีนายกฯของค่ายพลังประชารัฐแน่ แม้เจ้าตัวจะยังไม่ตกลงปลงใจอย่างเป็นทางการ,แต่ที่จะได้พ่วงตามมาด้วยคือ นายสมคิด จาตุศรีพิทักษ์ รองนายกรัฐมนตรี หัวหน้าทีมเศรษฐกิจของ ลุงตู่ ที่จะติดชาร์ต 1 ใน 3 ถูกชูเป็นนายกรัฐมนตรีในสังกัดพรรคน้องใหม่,ฟอร์มทีมลงตัวมี บิ๊กตู่ อยู่หัวแถว นายอุตตมเป็นเบอร์ 2 ในโควตาหัวหน้าพรรค และ สมคิด คัดท้ายลำดับ 3,จัดแพ็กเกจใหญ่เลือก ลุงตู่ ได้ สมคิด พ่วงมาด้วย เป็นสัญลักษณ์สร้างความมั่นใจด้านความมั่นคง และขายความต่อเนื่องทางเศรษฐกิจที่เมกะโปรเจกต์ต่างๆที่วางรากฐานไว้จะได้รับการสานต่อ,โดยมีนายสมคิดเป็นตัวเชื่อมประสานระหว่าง บิ๊กตู่ กับพรรคพลังประชารัฐ,ค่ายน้องใหม่เพียบพร้อมทั้งกระแสและกระสุน และยังมีความเก๋าจากพวกรุ่นใหญ่ สุริยะ จึงรุ่งเรืองกิจ-สมศักดิ์ เทพสุทิน ช่วยประคอง,วางเป้าหมายกวาด ส.ส.ให้ได้ตามเป้า 150 ที่นั่ง ไม่ถึงขั้นชนะเลือกตั้งเป็นพรรคอันดับ 1 แค่หยุดพรรคเพื่อไทยไม่ให้กวาดผู้แทนแบบแลนด์สไลด์,ประเมินทิศทางแล้ว พลังประชารัฐมีความพร้อมลงตัวมากกว่าพรรคอื่นๆ,ผิดกับฝั่งคู่แข่งสำคัญ พรรคเพื่อไทยที่ยังสู้กันฝุ่นตลบ ต้องลุ้นชิงดำระหว่าง คุณหญิงสุดารัตน์ เกยุราพันธุ์ กับ ชัชชาติ สิทธิพันธุ์ ใครจะเป็นคำตอบสุดท้ายที่คนแดนไกลทุบโต๊ะให้อยู่ในบัญชีเบอร์ 1 นายกรัฐมนตรี,ขณะที่พรรคเครือข่ายนายใหญ่อย่าง ไทยรักษาชาติ ก็แบโผส่งชื่อ ร.ท.ปรีชาพล พงษ์พานิช หัวหน้าพรรค กับ นายจาตุรนต์ ฉายแสง ประธานยุทธศาสตร์พรรค เป็นตัวชูโรง,ฟากพรรคประชาธิปัตย์ยังคงใช้บริการ นายอภิสิทธิ์ เวชชาชีวะ หัวหน้าพรรค ส่งเป็นหัวหอกชื่อเดียวชิงตำแหน่งนายกรัฐมนตรี เช่นเดียวกับพรรคขนาดกลาง อาทิ พรรคชาติไทยพัฒนา พรรคชาติไทย พรรคภูมิใจไทย ต่างเริ่มทยอยเปิดตัวคนถือธงนำ,แต่ละพรรคเริ่มเฉลยข้อสอบเปิดตัวแคนดิเดตผู้นำ ดวลชื่อนายกฯกันสนุก,สถานการณ์เดินเข้าสู่โหมดตะลุมบอนหาเสียงสู้กันเต็มอัตราศึก ภายใต้การยกการ์ดสูงระวังตัวเต็มที่ ตามเงื่อนไขกติกาเลือกตั้งฉบับใหม่ หลายเรื่องมีความละเอียดอ่อน,โดยเฉพาะการใช้สื่อโซเชียลมีเดียหาเสียงที่มีการควบคุมเข้มข้น มีรายละเอียดหยุมหยิมยุ่งยาก ถึงขั้นต้องแจกแจงรายละเอียดการหาเสียงในโลกโซเชียลต่อ กกต.ทุกอย่าง,สุ่มเสี่ยงตายน้ำตื้นกันได้ง่ายๆ ถ้าพลาดท่าขึ้นมา,อย่างที่เห็นอาการวิตกของบรรดาคีย์แมนและผู้สมัครหลายคนพากันหยุดเคลื่อนไหวบนโลกโซเชียล พักรบการสื่อสารในเฟซบุ๊ก เลิกทวีตกันเป็นทิวแถว,ผวาตกเป็นเหยื่อสังเวยกติกาใหม่ที่ไม่รู้จะไปเข้าเหลี่ยมผิดกฎหมายเลือกตั้งหรือไม่,ยังไม่นับรวมกรณีการรีบเก็บแผ่นป้ายหาเสียงที่นักการเมืองเร่งติดล่วงหน้าโดยที่ กกต.ยังไม่อนุญาต หรือกรณีจัดตั้งสาขาพรรคให้ครบตามเงื่อนไขที่ตามข้อมูลจาก กกต. ขณะนี้มีแค่ 2 พรรคการเมืองเท่านั้นดำเนินการถูกต้อง,หลายพรรคลนลานเร่งดำเนินการจัดตั้งสาขาพรรคให้ทันก่อนถึงวันรับสมัคร ส.ส.,ระเบียบปฏิบัติหาเสียงเปลี่ยนแปลงไป สวนทางความเคยชินในอดีต นักเลือกตั้งบ่นอุบสร้างความยุ่งยากมากมาย ทำลายบรรยากาศหาเสียงแบบเดิมๆ,เตรียมตัวมายาวนาน พลาดท่าแค่นิดเดียว มีสิทธิตกม้าตายทันที.,ทีมข่าวการเมือง
สถานการณ์เดินเข้าสู่โหมดตะลุมบอนหาเสียงสู้กันเต็มอัตราศึก ภายใต้การยกการ์ดสูงระวังตัวเต็มที่ ตามเงื่อนไขกติกาเลือกตั้งฉบับใหม่ หลายเรื่องมีความละเอียดอ่อน
เลือกตั้ง62,หาเสียง,พลังประชารัฐ,เพื่อไทย,วิเคราะห์การเมือง,เลือกตั้ง